**Ministru kabineta rīkojuma projekta**

**„Par Murjāņu sporta ģimnāzijas esošo būvju rekonstrukcijas projekta izstrādei paredzētā finansējuma pārdali” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Nepieciešamība steidzami veikt pasākumus, lai:1. Murjāņu sporta ģimnāzija (turpmāk – Ģimnāzija) nezaudētu Ģimnāzijas ēku kompleksa rekonstrukcijas un renovācijas projekta (turpmāk – Projekts) ietvaros paredzētā esošo būvju rekonstrukcijas projekta (turpmāk – Rekonstrukcijas projekts) izstrādei 2012.gadā piešķirtos valsts budžeta līdzekļus 72 600 latu apmērā, vienlaikus nodrošinot (1) Rekonstrukcijas projekta izstrādi un (2) neatstājot negatīvo fiskālo ietekmi uz valsts budžeta izdevumiem gan 2012., gan 2013.gadā;
2. neradītu risku Projekta ietvaros plānoto būvdarbu veikšanai 2013.gadā paredzēto valsts budžeta līdzekļu (1 002 595 latu apmērā) savlaicīgai apguvei.
 |
| 2. | Pašreizējā situācija un problēmas | **1. Esošās situācijas raksturojums**Ministru kabineta 2012.gada 26.jūnija sēdē, izskatot Izglītības un zinātnes ministrijas (turpmāk – ministrija) izstrādāto informatīvo ziņojumu „Par valsts īpašumā esošajās sporta bāzēs neatliekami veicamajiem darbiem un tiem nepieciešamo finansējumu”, tika atbalstīta (prot. Nr.36 68.§, 2.punkts un 3.2.apakšpunkts) ministrijas padotībā esošās valsts dibinātās vispārējās izglītības un sporta izglītības iestādes – Ģimnāzijas Projekta īstenošana 2012. – 2015.gadā. Ministru kabineta 2012.gada 10.jūlija sēdē, izskatot ministriju un citu centrālo valsts iestāžu iesniegtos priekšlikumus likumprojektam „Grozījumi likumā „Par valsts budžetu 2012.gadam””, tika atbalstīta (prot. Nr.39 51.§, 17.1.apakšpunkts) papildus finanšu līdzekļu 72 600 latu apmērā piešķiršana ministrijai, lai nodrošinātu Ģimnāzijas infrastruktūras attīstību (Rekonstrukcijas projekta izstrādi). Attiecīgu priekšlikumu vēlāk atbalstīja arī Saeima, 2012.gada 13.septembrī pieņemot likumu „Grozījumi likumā „Par valsts budžetu 2012.gadam””.2012.gada 2.novembrī Ģimnāzija izsludināja atklātu konkursu „Murjāņu sporta ģimnāzijas esošo būvju rekonstrukcijas tehniskā projekta izstrāde” (identifikācijas Nr.MSĢ 2012/9) (turpmāk – Konkurss).2012.gada 14.novembrī Ģimnāzija izsludināja Grozījumus Konkursa nolikumā.2012.gada 23.novembrī Iepirkumu uzraudzības birojā tika saņemta SIA „Jonika” (Reģ.Nr.40003061401) sūdzība par Konkursa nolikumu. Ievērojot minēto, kā arī pamatojoties uz Publisko iepirkumu likuma 83.panta 51.daļā noteikto, piedāvājumu atvēršanas sanāksme tika atcelta un iesniegtie piedāvājumi atvērti netika.2012.gada 30.novembrī Ģimnāzija izsludināja Grozījumus Konkursa nolikumā, vienlaikus pagarinot piedāvājuma iesniegšanas termiņu līdz 2013.gada 7.janvārim. Ievērojot minēto, 2012.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Rekonstrukcijas projekta izstrādei paredzētos valsts budžeta līdzekļus 72 600 latu apmērā minētam mērķim izlietot līdz 2012.gada beigām nav iespējams.Saskaņā ar Likuma par budžetu un finanšu vadību 9.panta ceturto daļu visas apropriācijas zaudē spēku saimnieciskā gada beigās. Tāpat saskaņā ar minētā likuma 27.panta otro daļu Valsts kase katru gadu 31.decembrī slēdz visus atbilstoši kārtējā saimnieciskā gada valsts budžeta likumam atvērtos valsts pamatbudžeta kontus. Tādejādi Rekonstrukcijas projekta izstrādei 2012.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” paredzētos valsts budžeta līdzekļus 72 600 latu apmērā nebūs iespējams izmantot arī 2013.gadā.2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta īstenošanai kopumā paredzēti 1 112 595 lati. Lielākā daļa no minētās summas (1 002 595 lati) paredzēti dažādiem būvdarbiem, kuri tiešā veidā ir saistīti ar Rekonstrukcijas projekta izstrādi, proti, tie paredz Rekonstrukcijas projektā ietveramo būvdarbu veikšanu. Bez normatīvajos aktos noteiktā kārtībā izstrādāta un saskaņota Rekonstrukcija projekta nav iespējams izsludināt arī konkursu par būvdarbu veikšanu. Tādejādi Rekonstrukcija projekta neesamība rada risku arī būvdarbu veikšanai 2013.gadā paredzēto valsts budžeta līdzekļu (1 002 595 latu apmērā) savlaicīgai apguvei.Saskaņā ar Likuma par budžetu un finanšu vadību 46.panta pirmo daļu budžeta finansētu institūciju vadītāji ir atbildīgi par likumā noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem. Izglītības iestādes vadītāja atbildību par iestādes finanšu un materiālo līdzekļu racionālo izmantošanu nosaka arī Izglītības likuma 30.panta pirmā daļa un Vispārējās izglītības likuma 11.panta otrās daļas 5.punkts.2012.gada 13.decembrī ministrijā tika saņemta Ģimnāzijas 2012.gada 12.decembra vēstule Nr.1-19/224, kurā lūgts rast iespēju Rekonstrukcijas projekta izstrādei paredzētos valsts budžeta līdzekļus 72 600 latu apmērā atļaut izmantot avansa maksājumiem par dažādām Ģimnāzijas un tās teritoriālo struktūrvienību darbības nodrošināšanai nepieciešamajām precēm un pakalpojumiem: (1) par AS „Latvijas Gāze” sniegtajiem pakalpojumiem – 50 000 latu, (2) par AS „Latvenergo” sniegtajiem pakalpojumiem – 9 600 latu, (3) par SIA „Bobsleja un kamaniņu trase „Sigulda”” sniegtajiem pakalpojumiem – 10 000 latu un (2) par kurināmo (oglēm) – 3 000 latu. Būtiski ir atzīmēt, ka Ģimnāzija ir veikusi pārrunas ar attiecīgajiem preču un pakalpojumu piegādātājiem, kuri piekrituši avansa maksājumu veikšanai. Vienlaikus Ģimnāzija norāda, ka attiecīgas atļaujas saņemšanas gadījumā ar Rekonstrukcijas projekta izstrādi saistītie izdevumi 72 600 latu apmērā tiks segti no Ģimnāzijas 2013.gada budžeta (2013.gada valsts budžeta programmas 09.00.00 „Sports” apakšprogrammas 09.10.00 „Murjāņu sporta ģimnāzija”).Ar Ministru kabineta 2012.gada 10.jūlija sēdes protokollēmuma „Informatīvais ziņojums „Par ministriju un citu centrālo valsts iestāžu iesniegtajiem priekšlikumiem likumprojektam „Grozījumi likumā „Par valsts budžetu 2012.gadam”””” (prot. Nr.39 51.§) 52.punktu noteikts aizliegums ministrijām pēc likuma „Grozījumi likumā „Par valsts budžetu 2012.gadam”” stāšanās spēkā iesniegt priekšlikumus apropriācijas pārdalei no tām programmām (apakšprogrammām), kurās likumā „Grozījumi likumā „Par valsts budžetu 2012.gadam”” piešķirti papildu līdzekļi, izņemot gadījumu, ja ir pieņemts Ministru kabineta lēmums. Lai gan avansa maksājumu veikšana nav uzskatāma par apropriācijas pārdali, minētā Ministru kabineta lēmuma mērķis bija nodrošināt ar likumu „Grozījumi likumā „Par valsts budžetu 2012.gadam”” papildu piešķirto līdzekļu izmantošanu atbilstoši Ministru kabinetā atbalstītajām prioritātēm un attiecīgi arī nepieļaut šo līdzekļu izmantošanu citiem mērķiem. Ievērojot minēto, attiecīgu lēmumu var pieņemt tikai Ministru kabinets.Ņemot vērā iepriekš minēto, kā arī, apzinoties identificēto risku potenciāli negatīvo ietekmi ne tikai uz Ģimnāzijas turpmāko attīstību, bet arī uz piešķirto un turpmāko plānoto valsts budžeta līdzekļu izmantošanu atbilstoši tam paredzētam mērķim, nepieciešams steidzami meklēt piemērotāko risinājuma variantu.**2. Priekšlikumi turpmākai rīcībai**Izvērtējot Likumā par budžetu un finanšu vadību un citos ar minēto likumu saistītajos normatīvajos aktos noteikto kārtību, secināms, ka vienīgais iespējamais risinājuma variants, lai Ģimnāzija nezaudētu Rekonstrukcijas projekta izstrādei 2012.gadā paredzētos valsts budžeta līdzekļus 72 600 latu apmērā, vienlaikus nodrošinot (1) Rekonstrukcijas projekta izstrādi un (2) neatstājot negatīvo fiskālo ietekmi uz valsts budžeta izdevumiem gan 2012., gan 2013.gadā, ir atļaut iepriekšminēto avansa maksājumu veikšanu, vienlaikus nosakot pienākumu ar Rekonstrukcijas projekta izstrādi saistītos izdevumus 72 600 latu apmērā segt no Ģimnāzijas 2013.gada budžeta.Kā alternatīva šim risinājuma variantam ir iespējama ar Rekonstrukcijas projekta izstrādi saistīto izdevumu segšana no likumā „Par valsts budžetu 2013.gadam” noteiktās apropriācijas rezerves (Finanšu ministrijas budžeta programma 01.00.00 „Apropriācijas rezerve”), ievērojot Likuma par budžetu un finanšu vadību 9.1pantā un Ministru kabineta 2007.gada 28.augusta noteikumos Nr.594 „Noteikumi par valsts budžeta apropriācijas rezerves izmantošanu” noteikto kārtību. Šāds risinājuma variants ir pamatojams ar to, ka iepriekšminēto Ministru kabineta noteikumu 5.punkts kā vienu no gadījumiem, kad ministrijas var pieteikties uz apropriācijas rezervi, paredz situācijas, kad bija uzsākta un netika pabeigta iepirkumu procedūra, kas tiešā veidā ir attiecināms uz šo konkrēto situāciju. Tomēr šajā gadījumā jautājums ir saistīts ar valsts budžeta līdzekļu samazinājumu 2013.gada Finanšu ministrijas budžeta programmā 01.00.00 „Apropriācijas rezerve”. Turklāt, nav iespējams prognozēt termiņu, kādā pēc attiecīga ministrijas pieteikuma varētu tikt veikts apropriācijas rezerves asignējums, tādejādi radot risku būvdarbu veikšanai 2013.gadā paredzēto valsts budžeta līdzekļu savlaicīgai apguvei.Ņemot vērā iepriekš minēto, ministrija par piemērotāko atzīt pirmo risinājuma variantu un lūdz atļaut Ģimnāzijai 2012.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta ietvaros 2012.gadā paredzētā Rekonstrukcijas projekta izstrādei piešķirtos finanšu līdzekļus 72 600 latu apmērā novirzīt avansa maksājumiem par šādām Ģimnāzijas un tās teritoriālo struktūrvienību darbības nodrošināšanai nepieciešamajām precēm un pakalpojumiem:(1) AS „Latvijas Gāze” sniegtajiem pakalpojumiem – 50 000 latu;(2) AS „Latvenergo” sniegtajiem pakalpojumiem – 9 600 latu;(3) SIA „Bobsleja un kamaniņu trase „Sigulda”” sniegtajiem pakalpojumiem – 10 000 latu;(4) kurināmo (oglēm) – 3 000 latu.Vienlaikus nepieciešams paredzēt uzdevumu ministrijai (Ģimnāzijai) nodrošināt ar Projekta ietvaros paredzētā Rekonstrukcijas projekta izstrādi saistīto izdevumu 72 600 latu apmērā segšanu no 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” piešķirtajiem finanšu līdzekļiem.Ievērojot minēto, ministrija ir sagatavojusi Ministru kabineta rīkojuma projektu „Par Murjāņu sporta ģimnāzijas esošo būvju rekonstrukcijas projekta izstrādei paredzētā finansējuma pārdali” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz:(1) Atļaut Ģimnāzijai 2012.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta ietvaros 2012.gadā paredzētā Rekonstrukcijas projekta izstrādei piešķirtos finanšu līdzekļus 72 600 latu apmērā novirzīt avansa maksājumiem par šādām Ģimnāzijas un tās teritoriālo struktūrvienību darbības nodrošināšanai nepieciešamajām precēm un pakalpojumiem.(2) Uzdevumu ministrijai (Ģimnāzijai) nodrošināt ar Rekonstrukcijas projekta izstrādi saistīto izdevumu 72 600 latu apmērā segšanu no 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” piešķirtajiem finanšu līdzekļiem. |
| 5. | Projekta izstrādē iesaistītās institūcijas | Ministrija un Ģimnāzija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība nav nepieciešama, jo jautājums pēc būtības ir saistīts ar finanšu līdzekļu iekšēju pārdali, nekādā veidā neietekmējot Projekta sākotnējo īstenošanas mērķi – nodrošināt Ģimnāzijas attīstību. |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku.Pastarpināti Rīkojuma projekts attiecas uz budžeta un finanšu politiku. |

Anotācijas II sadaļa – Rīkojuma projekts šo jumu neskar.

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **0** | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam ir neitrāla fiskāla ietekme uz valsts budžeta izdevumiem gan 2012., gan 2013.gadā un turpmākos gados. Ņemot vērā to, ka Rekonstrukcijas projekta izstrādei plānotie finanšu līdzekļi 72 600 latu ir paredzēti Ģimnāzijas precēm un pakalpojumiem (EKK 2000), pirms avansa maksājumu veikšanas nebūs nepieciešams mainīt ekonomiskās klasifikācijas kodus, jo attiecīgie izdevumi (par Ģimnāzijas un tās teritoriālo struktūrvienību darbības nodrošināšanai nepieciešamajām precēm un pakalpojumiem) arī ir attiecināmi uz šo pašu ekonomiskās klasifikācijas kodu.Ar Rekonstrukcijas projekta izstrādi saistītie izdevumi72 600 latu apmērā tiks segti no 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” piešķirtajiem finanšu līdzekļiem. |

Anotācijas IV – VII sadaļa – Rīkojuma projekts šīs jomas neskar.

Vides aizsardzības un reģionālās attīstības ministrs,

izglītības un zinātnes ministra

pienākumu izpildītājs E.Sprūdžs

Vizē:

Valsts sekretāra vietniece­ –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L. Sīka

14.12.2012. 12:28

1803

E.Severs

67047935, edgars.severs@izm.gov.lv